|  |  |  |  |
| --- | --- | --- | --- |
| [[1]](#footnote-1)Atbildīgais  | finanšu ministrs |  | Jānis Reirs |
|  |  |  | (vārds, uzvārds) |
| Datums | 12.11.2019. |
| Autors | Finanšu ministrija |  |

|  |  |
| --- | --- |
| Sagatavotājs; | Fiskālās politikas departamenta Eiropas Savienības budžeta un finansējuma nodaļas vadītāja Antra EsenbergaFinanšu ministrijas Fiskālās politikas departamenta Starptautisko ekonomisko un finanšu lietu nodaļas Starptautisko ekonomisko attiecību speciāliste Klinta Krauze |
| Eiropas Savienības (ES) lietu koordinators |
|  | (amats, vārds, uzvārds) |
| E-pasta adrese | Antra.Esenberga@fm.gov.lv Klinta.Krauze@fm.gov.lv |  |
| Tālruņa numurs | 67083869; 67083948; 67083847 |  |

#### Pozīcija Nr.2

**Par Eiropas Savienības 2020.gada budžeta projektu**

**un**

**2020.gada vispārējā budžeta projekta grozījumu vēstuli Nr.1**

*Draft budget**of the European Union for the financial year 2020*

*and*

*Amending letter No1 to the Draft General Budget 2020*

(ES tiesību akta projekta nosaukums/izskatāmais jautājums (latviešu un angļu valodā))

|  |  |
| --- | --- |
| Stadija | **Atjaunotā pozīcija – Eiropas Savienības budžeta Ekonomisko un finanšu jautājumu padomes 2019.gada 15.novembra sanāksme** |
| Atsauces uz ES dokumentiemAtsauce uz LV dokumentiem | SEC(2019) 250; COM(2019) 487 *final;* COM(2019) 252 *final*; COM(2019) 251 *final*;ST 11734/19; ST 11734/19 ADD 1-4 Pozīcija Nr.1 Par Eiropas Savienības 2020.gada budžeta projektu (apstiprināta 9.07.2019. MK, prot. Nr.32, 61.§) |
| **1. ES tiesību akta projekta/izskatāmā jautājuma īss apraksts** |
| 2019.gada **15.novembra** Eiropas Savienības (turpmāk – ES) **budžeta Ekonomisko un finanšu jautājumu Padomes** (turpmāk – budžeta ECOFIN) sanāksme tradicionāli tiek sasaukta, lai **sagatavotos samierināšanas komitejas** sanāksmei **ar Eiropas Parlamentu** (turpmāk – EP), kuras laikā **abām budžeta lēmējinstitūcijām paredzēts vienoties par 2020.gada ES vispārējo budžeta projektu** (turpmāk – BP). Saskaņā ar Līguma par ES darbību (turpmāk – LESD) 314.pantu vienošanās budžeta lēmējinstitūcijām ir jāpanāk **divdesmit vienas dienas laikā** (šogad samierināšanas procedūra ilgst no š.g. 29.oktobra līdz 18.novembrim). **Procedūras** ietvaros pirmā samierināšanas sanāksme ieplānota š.g. 4.novembrī, savukārt, otrā sanāksme paredzēta š.g. 15.novembrī, pēc budžeta ECOFIN. Samierināšanas procedūras būtība paredz institūciju vienošanos par kopīgu dokumentu, bet, ja noteiktajā laika grafikā šāda vienošanās nav panākta, Eiropas Komisijai (turpmāk – EK) jāiesniedz jauns BP nākamajam finanšu gadam. Uz š.g. 5.jūnijā EK iesniegtā 2020.gada BP pamata **Padome** vienošanos par savu **pozīciju** panāca š.g. 10.jūlija Pastāvīgo pārstāvju komitejas (turpmāk – COREPERII) līmenī un apstiprināja ar rakstisko procedūru š.g.**3.septembrī**. **EP** neatbalstīja Padomes pozīciju un ierosināja izmaiņas, savas institūcijas **pozīciju** apstiprinot š.g.**23.oktobra** plenārsēdē. ***Budžeta prioritātes un veidošanas principi***2020.gads ir pēdējais Daudzgadu finanšu shēmā (turpmāk – DFS; jeb *Multiannual financial framework - MFF*) 2014.-2020.gadam. Tas ir arī pēdējais BP, kuru iesniegusi Ž.K. Junkera vadītā EK, līdz ar to 2020.gadā turpinās šī EK sastāva prioritāšu uzturēšana – turpināt investīcijas nodarbinātībā un izaugsmē, stiprināt sociālo taisnīgumu, padziļināt ekonomisko un monetāro savienību, pārvaldīt migrācijas krīzi un mazināt drošības draudus, veidojot novatorisku digitālo vienoto tirgu un enerģētikas tirgu, kā arī uz nākotni vērstu klimata politiku. Vienlaikus BP 2020 daļēji iezīmē arī ilgtermiņa pieeju attiecībā uz “jaunās paaudzes” programmām, kuras EK piedāvās uzsākt no 2021.gada.Attiecībā uz Apvienotās Karalistes (turpmāk – AK) lēmuma par izstāšanos no ES ietekmi uz 2020. finanšu gada ES vispārējo budžetu, jāņem vērā kopējais izstāšanās process[[2]](#footnote-2), BP 2020.gadam iesniegts, iekļaujot AK kā pilntiesīgu dalībvalsti, kas nozīmē, ka budžeta tāmē paredzēts, ka AK gan pilnā apmērā veiks iemaksas (pašu resursus) nākamā gada ES vispārējā budžetā, gan būs tiesīga saņemt finansējumu no tā.***Institūciju ierosinātie kopapjomi budžetam*****EK 2020.g.** iesniegtajā BP kopējais **saistību apropriāciju** (turpmāk –SA) apjoms veido **168 271,7 milj. EUR** un kopējais **maksājumu apropriāciju** (turpmāk – MA) apjoms veido **153 620,7 milj. EUR**. Augstāk minētais apropriāciju kopapjoms veido salīdzinoši lielas budžeta rezerves līdz DFS noteiktajiem ierobežojumiem jeb griestiem – budžeta rezerve SA veido 1 781,0 milj. EUR, bet vispārējā MA rezerve veido 20 067,6 milj. EUR. Virs DFS noteiktajiem griestiem, bet iekļaujoties augstāk minētajā izdevumu kategoriju apropriāciju kopējā apjomā, 2020.gadam tiek piedāvāts mobilizēt arī Elastības instrumentu[[3]](#footnote-3) 778,1 milj. EUR apmērā, lai nodrošinātu papildu resursus 3.izdevumu kategorijā ar migrāciju saistītiem izdevumiem, kā arī 141,9 milj. EUR apmērā Vispārējo saistību rezervi[[4]](#footnote-4), kuru EK paredz izmantot Jauniešu nodarbinātības iniciatīvas (turpmāk – JNI/ YEI) un Strukturālo reformu atbalsta programmas (turpmāk - SRSP) finansēšanai 1b. izdevumu kategorijā. Citu īpašo instrumentu finansējums 2020.gadā noteikts šādā apjomā: Ārkārtas palīdzības rezerve – gan SA, gan MA 358,5 milj. EUR; Eiropas Globalizācijas pielāgošanas fonds – SA 179,3 milj. EUR un MA 10 milj. EUR; ES Solidaritātes fonds – SA un MA 50 milj. EUR.Pamatojoties uz finanšu noteikumiem, ko piemēro ES vispārējām budžetam[[5]](#footnote-5), EK š.g. 18.oktobrī tradicionāli iesniedza **grozījumu vēstuli Nr.1/2020** (turpmāk – grozījumu vēstule jeb *Amending Letter No 1 – AL 1/2020*) tās sākotnējam BP, lai iestrādātu informāciju budžetā, kura nav bijusi pieejama projekta izstrādes brīdī. Ierasti grozījumu vēstulē tiek iekļauta atjaunotā lauksaimniecības ieņēmumu un izdevumu tāme un var tikt pievienotas citas izmaiņas, kuras nepieciešamas BP. Bez lauksaimniecības nozares vajadzību atjaunošanas vēstulē iekļauti arī atjaunotie administratīvie izdevumi, kā arī daži citi tehniska rakstura pielāgojumi nākamajam finanšu gadam. Grozījumu vēstules neto ietekme nav būtiska, bet kopumā nedaudz palielina **SA** līmeni līdz **168 288,1 milj. EUR** un nedaudz samazina **MA** līmeni līdz **153 615,3 milj. EUR**. **Padomes apstiprinātā pozīcija paredz** SA kopapjomu **166 763,93 milj. EUR** un **MA** **EUR** **153 111,91** apmērā. Iepretim EK priekšlikumam Padome ir paredzējusi samazinājumus saistībās 1,5 mljrd. EUR un maksājumos 500 milj. EUR apmērā. Padomes nostāja balstījās uz iepriekšējo gadu programmu absorbcijas spēju analīzi, pievienojot pārskatu par palielinājumiem salīdzinājumā ar 2019. gada budžetu, lai izvairītos no pārmērīgiem palielinājumiem. **EP apstiprinātā nostāja paredz** SA kopapjomu **170 971,5 milj. EUR** un **MA** **159 146,2** **milj. EUR** apmērā. Ar EP nostāju ir atjaunots un ​​daudzos gadījumos pārsniegts EK BP, palielinot visas pozīcijas. Kopumā EP ir ierosinājis palielināt BP paredzētās saistības par 2,7 miljardiem EUR saistībās (2,9 miljardi EUR, ieskaitot pētniecības saistību atcelšanu, kas atkal būs jāpiešķir saskaņā ar Finanšu regulas 15.3. pantu). EP īpaši uzsver savu apņemšanos stāties pretī klimata pārmaiņu, kā arī ilgtspējīgas izaugsmes, tehnoloģiju un inovāciju izaicinājumiem, īpaši ievērojami pastiprinot programmu “Apvārsnis 2020”, Eiropas savienošanas instrumentu (turpmāk - CEF) un vides politikas programmas. EP koncentrējas arī uz programmām, kas atbalsta jauniešus, kā arī uz ekonomikas izaugsmi, īpašu uzsvaru liekot uz MVU. EP turklāt pastiprina citas prioritātes, piemēram, kultūru un pilsonību, pamattiesību programmas, attīstības sadarbību, Eiropas kaimiņattiecības un pirmspievienošanās atbalstu Rietumbalkāniem - uzsvaru liekot uz klimata pārmaiņu mazināšanu. **1.tabula. BP 2020.gadam – Institūciju pozīcijas** *(milj. EUR)*

|  |  |  |  |  |
| --- | --- | --- | --- | --- |
|  | **EK BP 2020.gadam****(iekļ. AL 1/2020)** | **Padomes pozīcija par BP 2020.gadam** | **EP pozīcija par BP 2020.gadam** | **Atšķirība****EP/Padome**  |
| **SA** | **MA** | **SA** | **MA** | **SA** | **MA** | **SA** | **MA** |
| **Kopā** | **168 288,1** | **153 615,3** | **166 763,9** | **153 111,9** | **170 971,5** | **159 146,2** | **4 207,6** | **6 034,3** |
| *rezerve* | *1 814,6* | *20 108,0* | *3 020,6* | *20 346,4* | *425,8* | *14 616,1* | *-2 594,8* | *-5 730,3* |
| Citi īpašie instrumenti[[6]](#footnote-6) | 637,8 | 468,5 | 587,8 | 418,5 | 587,8 | 418,5 | - | - |
| **Apropriācijas % no ES NKI** | **0,99%** | **0,90%** | **0,98%** | **0,90%** | **1,01%** | **0,94%** |  |  |

**1.KATEGORIJA: „GUDRA UN IEKĻAUJOŠA IZAUGSME”****2.tabula. 1.A apakškategorija „Konkurētspēja izaugsmei un nodarbinātībai”** *(milj. EUR)*

|  |  |  |  |  |
| --- | --- | --- | --- | --- |
| **Kategorija** | **EK BP 2020.gadam (iekļ. AL 1/2020)** | **Padomes pozīcija par BP 2020.gadam** | **EP pozīcija par BP 2020.gadam** | **Atšķirība EP/Padome** |
| **SA** | **MA** | **SA** | **MA** | **SA** | **MA** | **SA** | **MA** |
| **Konkurētspēja izaugsmei un nodarbinātībai** | **24 716,4** | **22 108,5** | **23 969,0** | **22 004,1** | **26 303,4** | **23 997,6** | **2 334,4** | **1 993,5** |
| *tostarp Vispārējā rezerve saistībām* | *141,9* |  |  |  | *831,7* |  | *831,7* |  |
| *Tostarp saskaņā ar Neparedzēto izdevumu rezerves kompensēšanu* |  |  |  |  | *265,8* |  | *265,8* |  |
| *rezerve* | *474,6* |  | *1 222,0* |  | *-* |  | *-1 222,0* |  |

**EK priekšlikums BP 2020.gadam un AL 1/2020**Ar EK iesniegto grozījumu vēstuli netiek mainīts sākotnējais BP 2020.gadam 1a apakškategorijā.1a. izdevumu apakškategorijas ietvaros plāno finansējumu konkurētspējas un uzņēmējdarbības, pētniecības un inovāciju, kā arī savienojošās infrastruktūras, apmācību un kosmosa programmām. EK BP budžeta rezerve saistībās šajā izdevumu apakškategorijā 2020.gadam veido 474,6 milj. EUR. Nomināli lielākais izdevumu apjoms tiek plānots pētniecības un inovāciju programmai “Apvārsnis 2020” (pieaugums gan SA, gan MA salīdzinājumā ar 2019.g. budžetā paredzētājiem resursiem atbilstoši +6,4% un +6,7%). Atvērtais jautājums programmas “Apvārsnis 2020” finansēšanā ir Finanšu regulas[[7]](#footnote-7)(turpmāk - FR) 15.3. panta piemērošana (atcelto saistību atkārtota izmantošana tikai pētniecības projektiem). 2020.gadam EK piedāvā atkārtoti izmantot finansējumu 72 milj. EUR apmērā saistībās (tā ir tikai daļa no kopumā pieejamajiem 281 milj. EUR), lai finansētu Eiropas Inovāciju padomes (EIC) pilotprojekta iniciatīvu.Citām lielākajām programmām arī ierosināts lielāks finansējums nekā 2019.g., kā piemēram mazo un vidējo uzņēmumu (turpmāk - MVU) atbalsta programmai COSME (+12,5% un +51,2% atbilstoši SA un MA), Erasmus+ programmai (+1,8% SA un +4,9% MA), kā arī CEF programmai (+4,6% SA un +21,3% MA). **Padomes pozīcija par BP 2020.gadam**Iepretim EK priekšlikumam puse no Padomes samazinājumiem (EUR 747 milj.) attiecas uz 1.a izdevumu apakškategoriju. Padome samazina 29 pamatprogrammas “Apvārsnis 2020” budžeta līnijas 485 milj. EUR apmērā un palielina vienu budžeta līniju - EIC, par EUR 72 milj., tāpēc programmas “Apvārsnis 2020” neto ietekme ir samazinājums par 413 milj. EUR EIC palielinājums ir saistīts ar Padomes nostāju, kuras ietvaros tā neatbalsta FR[[8]](#footnote-8) 15.3. panta piemērošanu atcelto saistību atkārtotai izmantošanai tikai pētniecības projektiem. Padome arī samazina CEF saistības par EUR 197 milj., t.sk. transporta 169 milj. EUR un IKT 28 milj. EUR atzaros. 90 milj. EUR samazināti no Eiropas Stratēģisko investīciju fonda (ESIF) garantiju fonda nodrošināšanai.**EP pozīcija par BP 2020.gadam**EP 1a izdevumu apakškategoriju ierosina palielināt par 1,6 miljardiem EUR virs BP. Tas ievērojami pārsniedz kategorijas griestus, tāpēc tās finansēšanai būtu jāizmanto EUR 1,1 miljardu īpašie instrumenti. EP arī ierosina pārsniegt EK priekšlikumu un pilnībā izmantot saistību atcelšanu 281 milj. EUR apmērā, kas ir pieejami saskaņā ar FR 15.3. pantu, nevis Eiropas Tehnoloģiju institūtam, bet gan ar “Apvārsnis 2020” ar klimatu saistītajām budžeta pozīcijām. EP ierosina palielināt CEF enerģētikas atzaru par 320 milj. EUR SA un par 160 milj. EUR MA, kā arī CEF transporta atzaru par 225 milj. EUR SA un 112,5 milj. EUR MA.**3.tabula. 1.B apakškategorija „Ekonomiskā, teritoriālā un sociālā kohēzija ”***(milj. EUR)*

|  |  |  |  |  |
| --- | --- | --- | --- | --- |
| **Kategorija** | **EK BP 2020.gadam (iekļ. AL 1/2020)** | **Padomes pozīcija par BP 2020.gadam** | **EP pozīcija par BP 2020.gadam** | **Atšķirība EP/Padome** |
| **SA** | **MA** | **SA** | **MA** | **SA** | **MA** | **SA** | **MA** |
| **Ekonomiskā, teritoriālā un sociālā kohēzija** | **58 611,9** | **50 042,4** | **58 470,0** | **50 007,4** | **58 991,8** | **53 231,3** | **521,8** | **3 223,9** |
| *tostarp Vispārējā rezerve saistībām* | *141,9* |  |  |  | *521,8* |  | *521,8* |  |
| *rezerve* | *-* |  | *-* |  | *-* |  | *-* |  |

**EK priekšlikums BP 2020.gadam un AL 1/2020**Ar EK iesniegto grozījumu vēstuli netiek mainīts sākotnējais BP 2020.gadam 1b apakškategorijā.ES budžeta 1b apakškategorija ietver finansējumu Eiropas Reģionālās attīstības fondam (turpmāk - ERDF), Eiropas Sociālajam fondam (turpmāk - ESF), ieskaitot JNI/ YEI, Kohēzijas fondam (turpmāk - KF) un Eiropas Atbalsta fondam vistrūcīgākajām personām (FEAD). EK priekšlikumā pie piedāvātā SA kopapjoma neveidojas budžeta rezerve 1b.izdevumu apakškategorijā. Turklāt, vajadzību segšanai šajā jomā papildus EK piedāvā izmantot Vispārējo rezervi saistībām (GMC) 141,9 milj. EUR apmērā, kuru, kā minēts iepriekš, izmanto JNI/YEI un Strukturālo reformu atbalsta programmas (turpmāk - SRSP (*Structural reform support programme*)) programmu finansēšanai. **Padomes pozīcija par BP 2020.gadam**Padome ir ierosinājusi samazināt SA 1.b izdevumu apakškategorijā “Ekonomiskā, sociālā un teritoriālā kohēzija” par 142 milj. EUR, kas paredzētas JNI/YEI (-116,7 milj. EUR) un SRSP (-25,2 milj. EUR). Padome uzskata, ka JNI/ YEI jau ir sasniegusi mērķi, kas noteikts DFS vidusposma pārskatā 2019.gadā. Padome samazina SRSP par 25 milj. EUR, neskatoties uz likumdevēju vienošanos 2018. gadā par 40 milj. EUR palielinājumu 2020.gadā.**EP pozīcija par BP 2020.gadam**EP ierosina palielināt SA kopapjomu salīdzinājumā ar Padomes pozīciju par 521,8 milj. EUR, tādējādi ne vien atjaunojot EK priekšlikuma apjomus, bet arī pārsniedzot šai apakškategorijai noteiktos maksimālos griestus par 521,8 milj. EUR. Tradicionāli EP apropriāciju palielinājums, galvenokārt, skar JNI/ YEI. Papildus EP ir paredzējis palielinājumus arī SRSP. **2.KATEGORIJA „ILGTSPĒJĪGA IZAUGSME: DABAS RESURSI”****4.tabula. 2.kategorija “Ilgtspējīga izaugsme: dabas resursi”***(milj. EUR)*

|  |  |  |  |  |
| --- | --- | --- | --- | --- |
| **Kategorija**  | **EK BP 2020.gadam (iekļ. AL 1/2020)** | **Padomes pozīcija par BP 2020.gadam** | **EP pozīcija par BP 2020.gadam** | **Atšķirība EP/Padome** |
| **SA** | **MA** | **SA** | **MA** | **SA** | **MA** | **SA** | **MA** |
| **Ilgtspējīga izaugsme: dabas resursi** | **59 945,2** | **57 964,6** | **59 751,0** | **57 774,4** | **60 288,6** | **58 177,8** | **537,6** | **403,4** |
| *rezerve* | *475,8* |  | *670,0* |  | *132,4* |  | *-537,6* |  |

**EK priekšlikums BP 2020.gadam un AL 1/2020**Līdz ar atjauninātiem datiem par lauksaimniecības izdevumu aplēstajām vajadzībām, piešķirtajiem ieņēmumiem un apropriācijām, papildus mainīgajiem tirgus faktoriem EK iesniegtajā grozījumu vēstulē/ AL ir iestrādāta arī to lauksaimniecības nozares lēmumu ietekme, kuri pieņemti kopš 2020.gada BP apstiprināšanas 2019. gada jūnijā, kā arī citi priekšlikumi, kuriem būs būtiska ietekme 2020. gadā. Lauksaimniecībā izdevumiem ir pieejami aktuālākie dati (ražošanas līmenis un tirgus perspektīvas, faktiskie skaitļi par 2019.g. izpildi attiecībā uz tiešmaksājumiem), kuri kalpo par pamatu 2020.g. vajadzību aplēsei. Kopumā EGAF (I.pīlārs: Tiešmaksājumi un tirgus pasākumi) vajadzības salīdzinājumā ar sākotnēji piedāvāto BP pieaugušas par 304,3 milj. EUR. Taču vienlaicīgi ir pieaudzis arī iezīmēto ieņēmumu apjoms, kā rezultātā izdevumu segšanai pieejami papildu 354 milj. EUR. Tādēļ EK ierosina lauksaimniecības vajadzību apjomu 2020.g. samazināt par -49,7 milj. EUR. AL 1/2020 ir iekļautas arī ilgtspējīgu zvejas partnerības nolīgumu izmaiņas. Arī šīs izmaiņas ir tehniskas un neitrālas iepretim sākotnējam BP, jo tiek izvērtētas precīzākas nozvejas vajadzības, kuras izriet no partnerības līgumiem. **Padomes pozīcija par BP 2020.gadam****Padomes nostāja paredz** EK BP samazināt par -194,2 milj. EUR SA un -190,2 milj. EUR MA. Lielākais samazinājums piedāvāts tiešmaksājumiem (*Basic payment scheme*).**EP pozīcija par BP 2020.gadam** EP savā nostājā 2.izdevumu kategorijai iepretim Padomes pozīcijai palielinājis SA līdz 60 288,6 milj. EUR, bet provizorisko MA apjomu līdz 58 177,8 milj. EUR. Pie šāda SA apjoma kategorijas rezerve veido vien 132,4 milj. EUR. Palielinātās apropriācijas pamatā skar tiešmaksājumus, kā arī klimata programmu LIFE. **3.KATEGORIJA „DROŠĪBA UN PILSONĪBA”****5.tabula. 3.kategorija “Drošība un pilsonība”***(milj. EUR)*

|  |  |  |  |  |
| --- | --- | --- | --- | --- |
| **Kategorija** | **EK BP 2020.gadam (iekļ. AL 1/2020)** | **Padomes pozīcija par BP 2020.gadam** | **EP pozīcija par BP 2019.gadam** | **Atšķirība EP/Padome** |
| **SA** | **MA** | **SA** | **MA** | **SA** | **MA** | **SA** | **MA** |
| **Drošība un pilsoniskums** | **3 729,1** | **3 702,1** | **3 602,7** | **3 689,4** | **3 870,7** | **3 822,8** | **268,0** | **133,4** |
| *tostarp Elastības instruments* | *778,1* |  | *338,9* |  | *919,7* |  | *580,5* |  |
| *tostarp Vispārējā rezerve saistībām*  |  |  | *312,8* |  | *-* |  | *-312,8* |  |
| *rezerve* | *-* |  | *-* |  | *-* |  |  |  |

**EK priekšlikums BP 2020.gadam un AL 1/2020**EK BP ierosinātais SA apjoms neveido budžeta rezervi šajā izdevumu kategorijā, turklāt virs DFS pieļaujamajiem griestiem tiek mobilizēts Elastības instruments 778,1 milj. EUR apmērā migrācijas iekšējo seku risināšanai un ES iekšējai drošībai. Kopumā no visiem kategorijā ieplānotajiem izdevumiem absolūtais vairākums resursu tiek novirzīts migrācijas krīzes risināšanai, bēgļu plūsmas mazināšanai un drošības jautājumiem (t.sk. radikalizācijas, vardarbības un terorisma draudu novēršanai). EK norāda, ka Patvēruma, migrācijas un integrācijas fonda (turpmāk - AMIF) un Iekšējā drošības fonda (turpmāk - ISF) iekļautās summas, atbilst iepriekšējos gados veiktajai finanšu programmēšanai un fondu apguves tempam. Salīdzinoši liels finansējuma apjoms ieplānots 3.izdevumu kategorijas decentralizētajām aģentūrām, kuras sniedz nozīmīgu atbalstu dalībvalstīm bēgļu plūsmu pārvaldībā, piemēram, Frontex aģentūrai, kurai uzstādīts ambiciozs mērķis robežsargu apjoma palielināšanai.Pārrakstīšanās kļūdas dēļ publicētajā BP maksājumu apropriācijas šim postenim neatbilda aģentūras vajadzībām, kas izklāstītas BP pievienotajā III darba dokumentā. Tādēļ EK iesniegtajā grozījumu vēstulē/ AL tiek ierosināts MA *eu-LISA* samazināt par 21,8 miljoniem EUR, kopumā piešķirot 196 milj. EUR, kas atbilst aģentūras faktiskajām vajadzībām 2020.gadā.**Padomes pozīcija par BP 2020.gadam****Padomes pozīcijā** ir mazinātas migrāciju *(AMIF, ISF),* ēdināšanas *(Food and feed),* kultūras *(Createve Europe)*un tiesiskuma *(Rights, Equity and Citizenship)* programmas. Kopsummā samazinājumi veido 126,3 milj. EUR SA un 12,7 milj. EUR MA, salīdzinot ar EK priekšlikumu. Piemēram, Padome ir pārvietojusi EUR 400 milj. EUR no AMIF uz rezervi, lai palielinātu budžeta pārredzamību.**EP pozīcija par BP 2020.gadam**EP salīdzinājumā ar Padomi 3.izdevumu kategorijā palielina SA par 141,6 milj. EUR līdz 3 870,7 milj. EUR, savukārt, MA par 120,7 milj. EUR līdz 3 822,8 milj. EUR, salīdzinot ar EK BP nepalielinot AMIF un ISF apropriācijas. **4.KATEGORIJA „GLOBĀLĀ EIROPA”****6.tabula. 4.kategorija “Globālā Eiropa”***(milj. EUR)*

|  |  |  |  |  |
| --- | --- | --- | --- | --- |
| **Kategorija** | **EK BP 2020.gadam (iekļ. AL 1/2020)** | **Padomes pozīcija par BP 2020.gadam** | **EP pozīcija par BP 2020.gadam** | **Atšķirība EP/Padome** |
| **SA** | **MA** | **SA** | **MA** | **SA** | **MA** | **SA** | **MA** |
| **Globālā Eiropa** | **10 307,6** | **8 986,1** | **10 114,3** | **8 946,1** | **10 568,8** | **9 134,7** | **454,5** | **188,6** |
| *tostarp Vispārējā rezerve saistībām* |  |  |  |  |  |  |  |  |
| *rezerve* | *202,4* |  | *395,7* |  | *-* |  | *-395,7* |  |

**EK priekšlikums BP 2020.gadam un AL 1/2020**Ar EK iesniegto grozījumu vēstuli netiek mainīts sākotnējais BP 2020.gadam.Salīdzinājumā ar 2019.gada budžetu, EK BP 2020.gadam 4.izdevumu kategorija samazināta gan SA, gan MA attiecīgi par 8,9% un 4,0%. Pie noteiktā SA kopapjoma šajā kategorijā veidojas neliela budžeta rezerve 202,4 milj. EUR apmērā. Salīdzinot divus finanšu gadus, EK priekšlikumā lielākie samazinājumi skāruši IPA *(Instrument for Pre-accession Assistance)*, HUMA *(Humanitarian aid)* programmas un Civilās aizsardzības mehānismu (*RescEU*). **Padomes pozīcija par BP 2020.gadam****Padomes nostāja paredz** 4.izdevumu kategorijai samazināt SA kopapjomu par 193,2 milj. EUR un MA provizorisko apjomu par 40 milj. EUR. Balstoties uz līdzšinējo finansējuma apguvi, samazinājumi veikti Attiestības sadarbības un ekonomiskās sadarbības instrumenta (DCI- *Development Cooperation Instrument)* līnijām, kuras nodrošina sadarbību ar Āziju un Tuvajiem Austrumiem, kā arī Eiropas kaimiņattiecību instrumentam (turpmāk-ENI (*European Neighbourhood instrument*)). Tāpat mazinātas IPA budžeta līnijas, jo īpaši tās, kuras nodrošina finansiālo palīdzību Turcijai (dēļ pirmspievienošanās nosacījumu neievērošanas cilvēktiesību un vārda brīvības, kā arī citās jomās). **EP pozīcija par BP 2020.gadam**EP salīdzinājumā ar Padomi 4.izdevumu kategorijā palielina SA par 261,2 milj. EUR līdz 10 568,8 milj. EUR, savukārt, MA par 148,6 milj. EUR līdz 9 134,7 milj. EUR, galvenokārt palielinot ENI, DCI un CFSP programmu finansējumu. Vienlaikus EP paredz saglabāt Padomes ierosināto samazinājumu IPA pret 2019.gadu.**5.KATEGORIJA „ADMINISTRĀCIJA”****7.tabula. 5.kategorija “Administrācija”***(milj. EUR)*

|  |  |  |  |  |
| --- | --- | --- | --- | --- |
| **Kategorija** | **EK BP 2020.gadam (iekļ. AL 1/2020)** | **Padomes pozīcija par BP 2020.gadam** | **EP pozīcija par BP 2020.gadam** | **Atšķirība EP/Padome** |
| **SA** | **MA** | **SA** | **MA** | **SA** | **MA** | **SA** | **MA** |
| **Administrācija** | **10 340,2** | **10 343,2** | **10 269,1** | **10 272,1** | **10 360,5** | **10 363,5** | **91,4** | **91,4** |
| *tostarp saskaņā ar Neparedzēto izdevumu rezerves kompensēšanu* | *-252,0* |  | *-252,0* |  | *-517,8* |  |  |  |
| *rezerve* | *661,8* |  | *732,9* |  | *375,7* |  | *-357,2* |  |

**EK priekšlikums BP 2020.gadam un AL 1/2020**Pie piedāvātā apropriāciju kopapjoma, kurš ir līdzvērtīgs gan SA, gan MA (jo šajā izdevumu kategorijā pamatā tiek iekļautas nediferencētās apropriācijas), saistību rezerve 5.kategorijā veido 661,8 milj. EUR. Lai kompensētu 2017.gadā 3.izdevumu kategorijas vajadzībām izmantoto neparedzēto izdevumu rezervi (*Contingency Margin*), 2020.gadā ir veikts 5.izdevumu kategorijas rezerves samazinājums par 252 milj. EUR. Visām iestādēm novērojams finansējuma pieaugums salīdzinājumā ar tekošo gadu, kopsummā sasniedzot 3,8%. EK ir apstiprinājusi Eiropas Ārējās darbības dienesta (EĀDD/ EEAS) iesniegto izdevumu tāmi 2020.gadam bez izmaiņām, tajā skaitā nepieciešamos resursus Stratēģiskās komunikācijas jomai. EK iesniegtajā grozījumu vēstulē/ AL iekļauti pielāgojumi 5.kategorijai. Viens no tiem ir EP administratīvā budžeta iedaļa (*Section I*), kurā tiek palielināts štatu saraksts par 89 vienībām, kā arī līgumdarbinieku skaits par 155 vienībām un līgumdarbinieku atalgojumam papildus nepieciešamās apropriācijas 13,3 milj. EUR apmērā. Kā arī grozījumu vēstulē saistību rezerve 5.kategorijā tiek samazināta par 16,1 milj. EUR (kopumā grozītā saistību rezerve 661,8 milj. EUR).Papildus EĀDD/EEAS sadaļā (*Section X*) kopš BP iesniegšanas ir jāveic izmaiņas divos budžeta punktos – ēku projekts (NEO *building*) un ES biroja Kosovā personāla pielāgojums.**Padomes pozīcija par BP 2020.gadam****Padome samazina** 5.izdevumu kategoriju par 55 milj. EUR , no kuriem 51% (28 milj. EUR) skar EK budžetu, 36% (20 milj. EUR) attiecas uz EĀDD/ EEAS, neskarot Stratēģisko komunikāciju. Jāatzīmē, ka Padome neveic samazinājumus EK BP ierosinātajam EP paredzētajam finansējumam.**EP pozīcija par BP 2020.gadam**EP nostāja iepretim Padomes pozīcijai paredz apropriāciju palielinājumu līdz EK priekšlikumam vai mazliet virs tā. EP ir balsojis par finansējuma palielinājumiem Eiropas Kopienu tiesai, Reģionu komitejai un Eiropas Ekonomikas un sociālo lietu komitejai. EP atjauno savas institūcijas BP aplēses (daļu no šī palielinājuma EK tagad ierosina EK grozījumu vēstulē/ AL, kopumā palielinot I iedaļu (*Section I*) par 31 milj. EUR.**Eiropas Savienības Solidaritātes fonds, EK priekšlikums BP 2020.gadam un AL 1/2020**Saskaņā ar Padomes Regulas (EK) Nr. 2012/2002 4.a panta 4.punktu 2020.gada BP 13 06 01. budžeta līnijā ir ietverta summa 50 milj. EUR apmērā, lai nodrošinātu budžeta līdzekļu savlaicīgu pieejamību gadījumos, kad, iesniedzot pieteikumu fonda finansiālā ieguldījuma saņemšanai, dalībvalsts pieprasa avansa maksājumu. Komisijas priekšlikumā Eiropas Parlamenta un Padomes regulai, ar ko Padomes Regulu (EK) Nr. 2012/2002 groza, lai dalībvalstīm sniegtu finansiālu palīdzību, kas atvieglotu nopietnu finansiālo slogu, kuru tām rada AK bezlīguma izstāšanās no Savienības, ieviests jauns 4.b pants, kurā avansa maksājumu maksimālā summa ir noteikta 100 milj. EUR apmērā. Tāpēc EK ierosina avansa maksājumu līmeni Eiropas Savienības Solidaritātes fonda ietvaros palielināt par 50 milj. EUR un šo papildu summu iekļaut rezervē līdz brīdim, kad EP un Padome pieņems lēmumu par regulas grozījumiem. |
| Balsošanas kārtība. ES tiesību akta izdošanas/jautājuma izskatīšanas juridiskais pamatojums  |
| Līgums par Eiropas Savienības darbību 314.pants/ kvalificēts balsu vairākums. |
| **2. Situācija Latvijā**  |
| 2020.gadā Latvija turpinās dalību daudzās ES programmās.Lielāko daļu no ES finansējuma Latvija turpinās saņemt Kohēzijas politikas (1b apakškategorija „Kohēzija izaugsmei un nodarbinātībai”) un Kopējās lauksaimniecības politikas (turpmāk – KLP) (2.apakškategorija „Ilgtspējīga izaugsme: dabas resursi”) ietvaros.**1.a apakškategorija „Konkurētspēja izaugsmei un nodarbinātībai”**Eiropas infrastruktūras savienošanas instrumenta (CEF) ietvaros *Transporta sektoram* paredzētais budžets 2014.-2020.gada plānošanas periodam ir 24,05 mljrd. EUR apmērā. 2014.gadā izsludinātajā CEF Transporta projektu konkursā finansējums tika piešķirts 4 Latvijas sadarbības projektiem – Rail Baltica projekts, H2Node projekts (ūdeņraža uzpildes staciju tīklu attīstība), BOREALIS (Brīvo maršrutu gaisa telpas projekts) un FAMOS Freja (hidrogrāfiskās izpētes projekts par Baltijas jūras maģistrālēm).2015.gada izsludinātajā CEF Transporta projektu konkursā finansējums tika piešķirts 4 Latvijas sadarbības projektiem - Rail Baltica (2.kārta), hidrogrāfiskās izpētes projekts FAMOS Odin (2.kārta), Brīvo maršrutu gaisa telpas projekts BOREALIS (2.kārta) un gaisa satiksmes vadības informācijas sistēmas platformas izveides projekts A-CDM Riga.2017.gada 6.jūlija EK CEF Transporta koordinācijas komitejas sēdē tika apstiprināti 2016.gadā izsludinātā CEF Transporta projektu konkursa uzsaukuma rezultāti. Uzsaukuma ietvaros tika apstiprināti 2 projektu pieteikumi, kas paredz darbības Latvijas teritorijā: Rail Baltica projekta 3.kārta un Brīvo maršrutu gaisa telpas projekts (- SESAR Deployment Programme Implementation 2016 - Cluster 1: General).2017.gada 12.decembrī EK CEF Transporta koordinācijas komitejas sēdē tika apstiprināti 2017.gada 8.februārī izsludinātā projektu iesniegumu uzsaukuma “*2017 CEF Blending Call*” rezultāti. Kopā uzsaukuma ietvaros tika apstiprināti 39 projektu iesniegumi, tostarp projekta iesniegums "*MEGA-E: Metropolitan Greater Areas - Electric*", kura ietvaros paredzēts uzstādīt lieljaudas uzlādes stacijas TEN-T tīkla valstīs, tai skaitā arī Latvijā. Projekta koordinatora funkcijas pilda Nīderlandes uzņēmums Allego.2018.gada 12.aprīlī noslēdzās projektu pieteikumu iesniegšanas termiņš 2017.gada 8.oktobrī izsludinātajā projektu iesniegumu uzsaukumā “*2017 CEF Blending Call*”. Projektu pieteikumu uzsaukumā tika apstiprināts 1 projekta iesniegums, kas paredz darbību īstenošanu Latvijas teritorijā - “H2Bus Europe”, kura ietvaros Latvijas teritorijā līdz 31.12.2023. tiks izveidots viens ūdeņraža loģistikas centrs, kas ietvers ūdeņraža ražošanu un tā uzglabāšanas aprīkojumu, kā arī izbūvētas trīs ūdeņraža uzpildes stacijas. Projekta ietvaros tā koordinators “Everfuel A/S” iegādāsies 200 ar ūdeņradi darbināmus autobusus, kas tiks nodoti līzingā “Rīgas satiksme”.2018.gada 17.maijā tika izsludināts Transporta projektu uzsaukums, kura rezultāti tika apstiprināti 2019.gada 25.marta CEF Transporta komitejas sēdē. Apstiprināto projektu vidū ir VAS “Latvijas dzelzceļš” projekts “Sadarbspējīgas dzelzceļa sistēmas izveide Baltijas valstīs”, kas tiks īstenots sadarbībā ar Igaunijas uzņēmumu “AS Eesti Raudtee”.Plānotā apguve 2020.gadā ir 69,0 milj. EUR, kas ir Rail Baltica projekta īstenošanai paredzētais finansējums.*Enerģētikas sektoram* paredzētais budžets laika posmam no 2014.gada līdz 2020.gadam CEF ietvaros veido 5,35 mljrd. EUR. Šobrīd Latvijai elektroenerģijas un gāzes sektoros būtiska ir šādu projektu īstenošana, kuriem EK apstiprinājusi CEF līdzfinansējumu jau iepriekšējos gados: (1) Igaunijas-Latvijas 3.starpsavienojums, kuram piešķirtais līdzfinansējums ir 112,3 milj. EUR(izbūvei)*,* (2) Iekšējā elektrolīnija starp Ventspili, Tumi un Imantu (Kurzemes loks), kuram piešķirtais līdzfinansējums ir 55,08 milj. EUR(izbūvei)*,* (3) Iekšējā pārvades līnija Rīgas TEC 2- Rīgas HES, kuram piešķirtais līdzfinansējums ir 9,9 milj. EUR, (4) Polijas – Lietuvas gāzes starpsavienojums (GIPL), kuram piešķirtais līdzfinansējums 10,59 milj. EUR (izpētei) un 295,38 milj. EUR (izbūvei), (5) Gāzes starpsavienojums starp Igauniju un Somiju (*Balticconnector)*, kuram piešķirtais līdzfinansējums ir 187,5 milj. EUR(izbūvei). Vienlaikus, īpaši nozīmīgs elektroenerģijas sektorā ir Baltijas valstu elektrotīklu sinhronizācijas ar Eiropas tīkliem projekts, kuram 2019. gada 23. janvārī Eiropas Komisijas nolēma piešķirt CEF līdzfinansējumu 75 % apmērā 1.fāzes īstenošanai. Kopējās 1.fāzes izmaksas plānotas 430,4 milj. EUR apmērā un piešķirtā CEF līdzfinansējuma apjoms sastāda **322,8 milj.** EUR. Sinhronizācijas projekta 1.fāzes ietvaros Latvijā kopējās projekta izmaksas plānotas 77 milj. EUR apmērā, no kurām CEF līdzfinansējuma daļa ir 57,75 milj. EUR. Izmaksas tiek prognozētas šādām aktivitātēm:* Baltijas elektropārvades tīkla divu esošo starpsavienojumu Valmiera-Tartu un Valmiera-Tsirguliina pārbūve Latvijas teritorijā. Plānotās kopējās izmaksas - 45 milj. EUR, līniju pārbūve ir paredzēta no 2020. līdz 2024. gadam;
* viena sinhronā kompensatora (turpmāk – SK) uzstādīšana Latvijas elektropārvades tīklā inerces nodrošināšanai sinhronizācijas režīmā. Viena SK aptuvenās izmaksas plānotas 25 milj. EUR apmērā, tā piegāde un uzstādīšana paredzēta no 2020. līdz 2025. gadam;
* vienas 10MW enerģijas uzkrājošās baterijas primārās frekvences regulēšanai Baltijas valstu sinhronizācijas režīmā. Vienas 10MW baterijas izmaksas plānotas 5,5 milj. EUR apmērā, piegāde un uzstādīšana paredzēta no 2020. līdz 2025. gadam;
* izmaksām, kas saistītas ar elektroenerģijas sistēmas vadības un kontroles sistēmas uzstādīšanu gan elektropārvades sistēmā, gan Latvijas elektrostacijās pēc modeļu pārbaudes pasākumiem 2019. gadā; Šobrīd zināmās izmaksas ir aptuveni 300 tūkst. EUR. Sinhronizācijas projekta 1.fāzes kopējo izmaksu ietvaros paredzētas izmaksas šādām aktivitātēm var būt līdz 2 milj. EUR, minētās iekārtas uzstādīšana ir paredzēta no 2020. līdz 2025. gadam.

Baltijas valstu sinhronizācijas projekta 2.fāzes īstenošanai Baltijas valstis plāno iesniegt kopīgu CEF līdzfinansējuma pieteikumu 2020.gadā. Latvijas gadījumā sinhronizācijas 2.fāzes aktivitātes plānotas izmaksas 85-90 milj. EUR, kas ietvertu divus papildus SK, kā arī dažādas izpētes un automātiku modernizāciju. Papildus izmaksas varētu rasties, ja tiktu pieņemts lēmums iegādāties arī uzkrājošās baterijas, kas prasītu vēl 20-30 milj. EUR.Savukārt gāzes sektorā, 2019.gada janvārī Eiropas Komisija pieņēma lēmumu par atbalsta piešķiršanu AS “Conexus Baltic Grid” pieteiktajam Inčukalna krātuves modernizācijas projektam, sniedzot CEF līdzfinansējumu **44 milj. EUR** apmērā, kas ir puse no projekta kopējām plānotajām izmaksām. Modernizāciju plānots veikt gan virszemes infrastruktūrai, gan gāzes urbumu remontiem. Šo projektu kopumā plānots pabeigt līdz 2025.gadam. Gāzes sektorā nav plānoti CEF līdzfinansējuma pieteikumi 2020.gadā. EK, izmantojot deleģēto aktu procedūru, 2017.gada rudenī pieņēma trešo ES kopīgu interešu projektu sarakstu, kurā ietverti 173 projekti –  elektroenerģijas un gāzes pārvades, uzglabāšanas un sašķidrinātās dabasgāzes (turpmāk – SDG) projekti, kā arī projekti viedo tīklu, naftas un pārrobežu CO2 tīklu jomā. Galvenās Latvijas prioritātes ir stiprināt elektroenerģijas savienojumus ar ES energosistēmām, kā arī veicināt konkurētspējīgus dabasgāzes alternatīvos avotus. Vienlaikus, jau 2019.gada rudenī tiks apstiprināts jau ceturtais kopīgo interešu projektu saraksts, par kura saturu šobrīd rīt diskusijas EK darba grupā. *Telekomunikācijas nozarei* paredzētais budžets laika posmam no 2014. gada līdz 2020. gadam CEF ietvaros veido 1,14 mljrd. EUR. 2017. gadā izsludinātajā CEF Telekomunikāciju projektu konkursā finansējums 2,63 milj. EUR apmērā (t.sk. ES budžets 1,97 milj. EUR un valsts budžets 0,66 milj. EUR) piešķirts Valsts sociālās apdrošināšanas aģentūras projektam “*LatEESSI*”. 2020.gadam plānotais finansējums projekta īstenošanai ir 1,32 milj. EUR (EK avansa finansējums un gala maksājums). Līdz 2018. gada decembrim kopumā Latvijā izsludinātajos CEF Telekomunikāciju projektos dažādās jomā ir ieguldīti 5,6 milj. EUR. Ieguldījums ir sniegts tādās tēmās kā bērniem drošāks internets, e-rēķini, automātiskās tulkošanas aktivitātes, kiberdrošība, tiesu sistēmas attīstība, biznesa reģistru attīstība un citās. Projektu konkursā Latvijas Interneta asociācija sadarbībā ar Valsts bērnu tiesību aizsardzības inspekciju un Latvijas Pašvaldību mācību centru 2018.gada CEF Telekomunikāciju projektu konkursā iesniedza projekta “Latvijas Drošāka interneta centrs” pieteikumu ar kopējo finansējumu 24 mēnešu periodam no 2019.-2020.gadam 0,82 milj. EUR (t.sk. ES budžets 0,41 milj. EUR un valsts budžets 0,41 milj. EUR). 2020. gadam plānotais ES finansējums projekta īstenošanai ir 0,4 milj. EUR.Latvija piedalījās COSME programmas ietvaros rīkotajā uzsaukumā “*COSME Enterprise Europe Network 2015/2020*” ar nolūku piesaistīt finansējumu Eiropas Biznesa atbalsta tīkla Latvijā (EEN Latvia) darbības nodrošināšanai. Rezultātā tika noslēgts ietvara līgums “*Framework Partnership Agreement: Integrated Services in Support of Business and Innovation in Latvia provided by EEN-LV Consortium*”, kas paredz projekta aktivitātes Latvijā no 2015.-2020.gadam. Ietvara līguma ietvaros 2017.gada sākumā tika noslēgti līgumi “Specific Agreement – 739690 – InnoSME-LV-2017-2018” un “Specific Grant Agreement 737683 – EEN-LV-2” par EEN aktivitāšu īstenošanu 2017.-2018.gadā. Šajā finanšu plānošanas periodā (2014.-2020.) paredzēts noslēgt vēl divus granta līgumus COSME programmas ietvaros EEN projekta īstenošanai 2019.gadā un 2020.-2021.gados, kā arī aktīvi darboties jaunā perioda EEN projekta pieteikuma izstrādē un realizācijā.EEN funkciju īstenošanai 2019.gadā LIAA kā projekta koordinators gatavo projekta pieteikumus, kas COSME programmas uzsaukumā iesniedzams līdz 2018.gada 5.jūnijam. Konkursa rezultāti provizoriski būs pieejami 2018.gada septembra beigās, tostarp sekmīga projekta rezultātā līguma slēgšana ar EK paredzama 2018.gada nogalē.Plānotais budžets kopā 2019.gadā – 531, 6 tūkst. EUR (tai skaitā 264,9 tūkst. EUR ES budžeta un 284,6 tūkst. EUR valsts budžeta līdzfinansējums).COSME programmas ietvaros 2017.gada septembrī ALTUM parakstīja sadarbības līgumu ar Eiropas Investīciju Fondu, kas COSME programmas ietvaros uzņēmējiem piedāvās garantijas 15 miljonu eiro apmērā, ļaujot uzņēmumiem saņemt ALTUM aizdevumus bez nodrošinājuma jeb ķīlas, kas papildus jau esošajiem finanšu instrumentiem, kas tiek finansēti no ERAF vai publiskā atmaksātā finansējuma, ir svarīgs MVU konkurētspēju veicinošs faktors. Tāpat aktīvi tiek izmantoti citi instrumenti, piemēram, Eiropas Investīciju fonda EaSI garantijuveidā*.* Programmuieviešanu Altum sāka 2018.gada septembrī, bet COSME garantiju 2017.gada jūlijā. Līdz 2019.gada 30.jūnijam ar EaSI garantiju piešķirti 100 aizdevumi 0.966m EUR apmērā, bet ar COSME garantiju piešķirti 48 aizdevumi 0.946m EUR apmērā.Izglītības, mācību, jaunatnes un sporta jomā 2020.gadā noslēgsies *Erasmus+* programmas septiņu gadu periods. Latvijai paredzētais ES budžeta piešķīrums projektiem jaunatnes jomā ir 2,8 milj. EUR, bet izglītības un mācību jomā 22,9 milj. EUR. *Erasmus+* programmas ieviešanā tiks saglabāta nepārtrauktība un *Erasmus+* kā efektīva aktivitāšu īstenošanas instrumenta loma ES politiskajā ietvarā. Horizontālās un sektorālās prioritātes vērtējamas kā atbilstošas un provizoriskais finansējuma pieaugums proporcionāls. Atzinīgi novērtējam starpsektoru sadarbības veicināšanu. Jaunatnes sektorā  priekšplānā tiek izvirzīta jauniešu ar ierobežotām iespējām mērķa grupa un darba ar jaunatni kvalitātes celšana.Tāpat Latvija 2020.gadā turpinās piedalīties pētniecības un inovāciju programmā “Apvārsnis 2020”. Kopumā ar Latvijas pārstāvju līdzdalību no 2014. gada līdz 2019. gada 1.jūnijam programmā “Apvārsnis 2020” ir iesniegti 2195 projektu pieteikumi, no kuriem virs kvalitātes sliekšņa novērtēti 818 projekti, bet finansējums piešķirts 301 projektam par kopējo summu 78,8 milj. EUR. Tie ir 0,17% no kopējā programmas “Apvārsnis 2020” finansējuma apjoma. Latvija visvairāk finansējuma piesaistījusi programmas “Apvārsnis 2020” sadaļā “Izcilības izplatīšana un dalības paplašināšana (*Widening*)” tēmā “Izcilu Eiropas zinātnisko institūciju sadarbība un apvienošana ar kolēģiem, kuru sniegums ir vājāks, lai izveidotu vai attīstītu izcilības centrus dalībvalstīs, kurās pētniecības sniegums atpaliek no labākā Eiropas Savienībā (*Teaming*)” – 24,4 milj. EUR, taču tajā ir ierobežota konkurence, jo projektu pieteikumus iesniedz tikai “jaunās” Eiropas Savienības dalībvalstis (ES-14). Latvija programmas “Apvārsnis 2020” finansējumu veiksmīgi piesaistījusi šādās jomās – “Droša, tīra un efektīva enerģija” – 9,12 milj. EUR, “Pārtikas nodrošinājums, ilgtspējīga lauksaimniecība un mežsaimniecība, jūras, jūrlietu un iekšzemes ūdeņu izpēte un bioekonomika”- 7,92 milj. EUR, “Informācijas un komunikācijas tehnoloģijas”- 7,44 milj. EUR. Latvijas sekmība programmā “Apvārsnis 2020”, ja ņemam vērā visus iesniegtos projektus, ir 13,90%, ja ņemam vērā tikai virssliekšņa projektus, tad sekmība ir 36,80 %. Tātad finansējumu saņem aptuveni katrs trešais kvalitatīvi uzrakstītais pieteikums. Igaunijas sekmība ir 13,71 %, bet Lietuvas sekmība ir 12,95 %. Latvija atbalsta plānoto budžeta palielinājumu programmā “Apvārsnis 2020”. Tas dos lielāku iespēju paaugstināt Latvijas sekmības līmeni dalībā šajā programmā. **1.b apakškategorija „Kohēzija izaugsmei un nodarbinātībai”**2014. - 2020. gada plānošanas periodā, sekojot ES fondu[[9]](#footnote-9) ieviešanas optimāla līmeņa sasniegšanai 2018.gadā un ievērojot iepriekšējā plānošanas periodā uzrādīto tautsaimniecības ES fondu izmantošanas kapacitāti, ES fondu investīciju temps 2020. gadā prognozēts līdzīgs, kā 2018. un 2019. gadā – valsts budžeta izdevumi 720,1 milj. EUR(ESF un JNI – 129,7 milj. EUR, ERAF – 388,0 milj. EUR, KF – 202,4 milj. EUR), bet ieņēmumi 608,9 milj. EUR. (ESF un JNI – 118,7 milj. EUR, ERAF – 364,2 milj. EUR, KF – 126,0 milj. EUR). Savukārt 2007. - 2013. gada plānošanas perioda ietvaros papildu izdevumi un ieņēmumi nav plānoti, jo 2018. gadā Latvija no EK ir saņēmusi atlikušos noslēguma maksājumus 197,4 milj. EUR apmērā par veiktām ES fondu investīcijām Latvijā,kas apliecina sekmīgu programmu mērķu sasniegšanu un pamatotu ES finansējuma pilnā 4,5 miljardu eiro apmērā izmantošanu.**2.kategorijas „Ilgtspējīga izaugsme: dabas resursi”** - *Eiropas Lauksaimniecības garantiju fonda* (ELGF) ietvaros finansējums valsts budžetā tiešajiem maksājumiem un lauksaimniecības tirgus pasākumiem 2020.gadam šobrīd tiek plānots aptuveni 314 milj. EUR apmērā, tai skaitā tiešajiem maksājumiem 303 milj. EUR. Savukārt ieņēmumi no ES plānoti aptuveni 311 milj. EUR apmērā.- *Eiropas Lauksaimniecības fonda lauku attīstībai* (ELFLA) ietvaros finansējums valsts budžetā 2020.gadam šobrīd tiek plānots aptuveni 208 milj. EUR apmērā. Savukārt ieņēmumi no ES plānoti aptuveni 141 milj. EURapmērā.- *Eiropas Jūrlietu un Zivsaimniecības fonda* (EJZF) ietvaros finansējums valsts budžetā 2020.gadam šobrīd tiek plānots aptuveni 37,0 milj. EUR apmērā. Savukārt ieņēmumi no ES plānoti aptuveni 27 milj. EUR apmērā.Gan izdevumi ES fondu atbalsta maksājumiem, gan arī ieņēmumi no ES var mainīties atkarībā no pieteikumiem ES fondu atbalsta maksājumiem, uzņemtajām saistībām un projektu izpildes gaitas.**3. kategorija „Drošība un pilsonība”**Plānots, ka Tieslietu ministrijas padotības iestādes turpinās piedalīties EK programmā „*Tiesiskums*”, kā arī programmā "Eiropas infrastruktūras savienošanas instruments" piesakot projektus programmas ietvaros izsludinātajos projektu konkursos. 2019. gadā ir uzsācies projekts “Tiesiskās sadarbības attīstība krimināllietās”, kura kopējais budžets ir 97,1 tūkst. EUR, no tā EK finansējums veido 77,7 tūkst. Tiesu administrācijas kā vadošā partnera daļa projekta “Tiesiskās sadarbības attīstība krimināllietās” budžetā ir 84,9 tūkst. EUR, no tā 67,9 tūkst. EUR veido EK finansējums. Saskaņā ar apstiprināto Ministru kabineta informatīvo ziņojumu 2020. gadā Tiesu administrācijai projektā “Tiesiskās sadarbības attīstība krimināllietās” plānots EK finansējums 23,2 tūkst EUR apmērā. Kā arī 2019. gada 1. oktobrī tika uzsākts Tiesu administrācijas projekts “E-tiesiskuma inovācijas”, kurš tiks īstenots līdz 2021. gada 30. septembrim, un kura kopējais finansējums veido 241,9 tūkst. EUR, kur no EK tiks saņemts līdzfinansējums 193,5 tūkst. EUR apmērā, bet saskaņā ar apstiprināto Ministru kabineta informatīvo ziņojumu 2020. gadā plānots EK finansējums 79,6 tūkst. EUR apmērā. 2019. gada 1. septembrī (tiks īstenos līdz 2020. gada 31. augustam) ir uzsākta projekta “E-pierādījumu platformas izstrāde” īstenošana, kura kopējais finansējums plānots 221,3 tūkst. EUR, no tā EK finansējums 166 tūkst. EUR, bet saskaņā ar apstiprināto Ministru kabineta informatīvo ziņojumu 2020. gadā plānotais EK finansējums plānots 63,6 tūkst. EUR apmērā. Papildus jau minētajam informējam, ka Tieslietu ministrijas padotības iestāde – Tiesu administrācija – ir pieteikusies programmas *“Tiesiskums”* ietvaros. ES programmas „*Eiropa pilsoņiem*” (2014-2020) pamatmērķis ir veidot aktīvu pilsonisko līdzdalību sabiedriskajos procesos. Šobrīd 2019.gada pirmajā uzsaukumā Pilsētu sadraudzība (1.februāris) zināms, ka atbalstīti 2 projekti no Latvijas. Citos 1.februāra uzsaukumos un 1.marta uzsaukumos rezultāti vēl tiek gaidīti. Paredzams, ka tie varētu būt vēl divi atbalstīti projekti, kurus kā vadošā iestāde iesniegusi Latvijas organizācija. Savukārt kā sadarbības partneri sagaidāms, ka kopumā varētu tikt atbalstīti vairāk nekā 20 Latvijas pārstāvēto organizāciju projekti. Papildus septembrī būs otrā uzsaukuma kārta dažiem programmas apakšpasākumiem. 2019.gadā no Latvijas, kā vadošie partneri varētu tikt atbalstīti kopā 6 projekti ar kopējo atbalsta summu ap 300 tūkst. EUR. 2020.gadā plānots, ka no Latvijas, kā vadošie partneri, varētu tikt atbalstīti 5 projekti ar kopējo atbalsta summu – 200 tūkst. EUR. ES programma „*Radošā Eiropa*” (2014 – 2020) paredz atbalstu kultūras, radošo jomu un audiovizuālā sektora organizāciju un institūciju projektu īstenošanai. Programma iedalās divās apakšprogrammās – „*Kultūra*” un „*Media*”. Ņemot vērā līdzšinējos konkursu rezultātus, 2019.gadā apakšprogrammas „*Kultūra*” ietvaros jau ir atbalstīti astoņi projekti ar Latvijas organizācijas līdzdalību (no kuriem divi – vadošie partneri). Plānots, ka šogad vēl viena organizācija no Latvijas varētu būt dalībniece projektā (Literatūras tulkojumi), ko atbalstījusi Eiropas Komisija. Apakšprogrammas *„Kultūra”* atbalstītajos projektos piedalās vairāku valstu organizācijas, tādēļ nav iespējams atsevišķi izdalīt Latvijas organizāciju saņemto finansējumu. Kopējais plānotais finansējuma apjoms projektiem, kuros kopā ar citu valstu organizācijām piedalās Latvijas kultūras organizācijas, varētu sasniegt 6 milj. EUR. 2020.gadā apakšprogrammas “Kultūra” ietvaros varētu tikt atbalstīti 7 projekti ar Latvijas organizāciju līdzdalību par aptuveni 5 milj. EUR. Apakšprogrammas „*Media*” ietvaros 2019.gadā jau ir atbalstīti 3 Latvijas projekti, piesaistot finansējumu 70,4 tūkst. EUR apmērā. 2019. gadā varētu tikt atbalstīti 10 – 12 projekti ar kopējo piesaistīto finansējumu 350 tūkst. EUR apmērā. Apakšprogrammas *“Media”* statistikā tiek rēķināts Latvijas kā vadošo partneru piesaistītais finansējums. Un līdz 2019. gada beigām atbalstu varētu saņemt vēl 6 – 7 Latvijas audiovizuāli projekti. 2020. gadā varētu tikt atbalstīti 8 – 10 projekti ar kopējo piesaistīto finansējumu 300 tūkst. No 2014.gada līdz 2020.gadam *iekšlietu jomā ir spēkā ES fondi – Iekšējās drošības fonds (IDF) un Patvēruma, migrācijas un integrācijas fonds (PMIF)*. Iekšējās drošības fonds ir sadalīts 2 finanšu rīkos – Iekšējās drošības fonds – robežas/vīza un Iekšējās drošības fonds – policijas sadarbība. 2019.gadā fondu ietvaros EK piešķirtais finansējums Latvijai ir 12,55 milj. EUR, no tā IDF-robežas/vīza ietvaros 7,9 milj. EUR, IDF-policijas sadarbība ietvaros 2,4 milj. EUR un PMIF ietvaros 2,25 milj. EUR. Savukārt šobrīd, 2020.gadā, fondu ietvaros EK plānotais finansējums Latvijai ir 10,05 milj. EUR, no tā IDF-robežas/vīza ietvaros 5,4 milj. EUR, IDF-policijas sadarbība ietvaros 2,4 milj. EUR un PMIF ietvaros 2,25 EUR. 2019.gada beigās Latvijas pieprasītais maksājums par 2019.finanšu gadu ir 5,74 milj. EUR, no tā IDF-robežas/vīza ietvaros 1,9 milj. EUR, IDF-policijas sadarbība ietvaros 2,9 milj. EUR, PMIF ietvaros 0,94 milj. EUR. No īstenošanas uzsākšanas līdz 2019.gada 31.augustam Latvija IDF un PMIF regulāro projektu ietvaros ir apguvusi ~ 28,6 milj. EUR, no tā ES finansējums veido ~ 21,7 milj. EUR. 2020.gada beigās Latvijas plānotais pieprasāmais maksājums par 2020.finanšu gadu būs 8,8 milj. EUR apmērā, no tā IDF-robežas/vīza ietvaros aptuveni 5,5 milj. EUR, IDF-policijas sadarbība ietvaros aptuveni 1,8 milj. EUR un PMIF ietvaros aptuveni 1,5 milj. EUR. **4.kategorija „Globālā Eiropa”**Latvija tieši nepiedalās konkrētās 4.kategorijas programmās, bet pamatā Latvijas valsts institūcijas un ministriju padotības iestādes ik gadus aktīvi izmanto iespējas, ko piedāvā sadarbības instrumenti ar ES partnervalstīm. Visaktīvāk Latvijas eksperti iesaistās programmās, kuras finansē *ENI* un *IPA,* iesaistoties *Twinning* un *TAIEX* programmās (*Twinning* programmas pamatideja ir stiprināt pārvaldes institūciju sadarbību ES dalībvalstu, kandidātvalstu un kaimiņvalstu starpā; *TAIEX* darbības mērķis ir palīdzēt valstīm likumdošanas saskaņošanas, piemērošanas un ieviešanas jautājumos). |
| Ietekme uz budžetu |
| ES ikgadējam budžetam ir tieša ietekme uz Latvijas nacionālo budžetu, jo, balstoties uz ES budžeta MA apjomu, tiek noteikts Latvijas pašu resursu iemaksu apjoms ES vispārējā budžetā. Tā kā ES BP 2020.gadam pagaidām ir tikai projekts, kurš budžeta procedūras gaitā vēl mainīsies, tad ietekmi uz Latvijas budžetu pagaidām var noteikt vien indikatīvi.Atbilstoši ES BP 2020.gadam ierosinātajam kopējam izdevumu apjomam **Latvijas iemaksas ES budžetā indikatīvi** varētu veidot aptuveni:

|  |  |  |
| --- | --- | --- |
|  | **MA kopapjoms, milj. EUR** | **Latvijas iemaksas, milj. EUR** |
| ***EK priekšlikums*** | 153 615,3 | 319,0 |
| ***Padomes priekšlikums*** | 153 111,9 | 318,0 |
| ***EP priekšlikums*** | 159 146,2 | 329,7 |

**ES 2020.gada BP MA mainoties par 1 mljrd. EUR, Latvijas iemaksas attiecīgi palielināsies vai samazināsies par aptuveni 1,9 milj. EUR.**Latvijas saņemtais līdzekļu apjoms no ES 2020.gada budžeta ir atkarīgs no fondu un programmu apgūšanas sekmīguma un ātruma. Tādēļ ir jādara viss iespējamais, lai sagatavotu kvalitatīvus projektus un kvalificētos programmām. |
| **3. Latvijas Republikas pozīcija** |
| **Latvijai ir būtiski, lai pēdējais šī plānošanas perioda ikgadējais budžets tiek apstiprināts pietiekamā gan saistību, gan maksājumu apropriāciju apjomā. Jo īpaši svarīgi tas ir kontekstā ar pāreju starp plānošanas periodiem, kurai ir nepieciešama vienmērīga investīciju plūsma, izvairoties no finansējuma pārrāvumiem.** **Attiecībā uz AK izstāšanās ietekmi, kas izriet no AK un ES kopīgās vienošanās projekta, izprotam AK dalību 2020.gada ES vispārējā budžeta finansēšanā un attiecīga finansējuma saņemšanu no tā. Atbalstām pieeju, ka pie jebkura no ES un AK attiecību attīstības scenārijiem ikgadējais ES budžets nevar noteikt šo scenāriju iznākumu, līdz ar to šajā stadijā uzskatām par atbilstošu AK ņemšanu vērā budžeta tāmju aprēķinos gan ieņēmumu, gan izdevumu sadaļā.** **Lemjot par nākamā gada ES vispārējā budžeta projektu, vēlamies vienoties par apjomiem, kuri būtu tuvāki Padomes apstiprinātajai pozīcijai. Grozījumu vēstule, kā ierasts jāskata kontekstā ar apstiprināmo budžetu, kā neatņemama tā sastāvdaļa. Uzskatām, ka EP piedāvājums nenodrošina pareizu budžeta veidošanu, tā kā tiek apiets tiesiskais regulējums un netiek ievēroti DFS regulā noteiktie principi par ikgadējā saistību finansējuma maksimālo apjomu. 2020.gada budžets nav izņēmums un DFS atrunātās normas ir jārespektē līdz tekošā plānošanas perioda beigām.****Vienojoties un apstiprinot 2020.gada ES budžetu, Latvija atbalsta racionālu rezervju apjoma noteikšanu nākamā finanšu gada budžetā, kuru izmantot ārkārtas situācijās. Līdz ar to neatbalstām pārmērīgus darbības apropriāciju samazinājumus ar mērķi “mākslīgi” palielināt rezervju apjomu, jo finansējumam ir jāatbilst reālajām vajadzībām un programmu ieviešanas tempam. Vienlaikus atbalstām piesardzīgu pieeju īpašo instrumentu vajadzību noteikšanā** DFS pēdējā gadā, kad varētu palielināties nepieciešamība ātrāk reaģēt uz neparedzamiem apstākļiem.**Saturiski Latvijas prioritātes arī 2020.gada ES BP:** * **Ņemot vērā ESI fondu ieviešanas daudzgadu raksturu, Kohēzijas politikas programmu ieviešanas temps 2020.gadā viennozīmīgi palielināsies, līdz ar to operacionālais finansējums 1b. izdevumu apakškategorijā jāsaglabā EK sākotnēji piedāvātajā apjomā.**
* **Pietiekams finansējums Kopējo lauksaimniecības politikufinansējošiem instrumentiem, ņemot vērā nozares vajadzības un paaugstināto uzņēmību pret regulārām krīzēm nozarē un tirgus nepilnībām.**
* **Latvija atbalsta turpmāku CEF transporta un enerģētikas atzaru stiprināšanu, jo Latvijas interesēs ir Latvijas un Baltijas valstu turpmāka integrēšana Eiropas enerģētikas un transporta infrastruktūras tīklos; tādu Latvija nozīmīgu pārrobežu projektu kā Rail Baltica un Baltijas valstu energotīklu sinhronizācijas ar Eiropas tīkliem īstenošana.**
* **Ārējās darbības un drošības jomā** Latvijai ir svarīgi turpināt attiecīgu līdzekļu ieplānošanu Eiropas kaimiņattiecību instrumentam un jo īpaši Austrumu partnerības valstīm, kā arī ārējo robežu aizsardzības un pārvaldības pasākumiem.

Uzskatām, ka visām ES institūcijām un struktūrām **administratīvo izdevumu** plānošanā arī turpmāk būtu jāņem vērā **resursu optimizēšanas iespējas**. Savukārt, attiecībā uz atalgojumu jāpiemēro optimāls risinājums pilnvērtīgai funkciju nodrošināšanai. Nebūtu atbalstāmi tālāki Padomes budžeta samazinājumi, piemēram, delegātu ceļa un tulkošanas izdevumiem.Vienlaikus attiecībā uz Eiropas Elektronisko sakaru regulatoru iestādes biroju (BEREC) varam pieļaut zināmu elastību resursu piešķiršanā nākamajam finanšu gadam Latvijā bāzētajai BEREC aģentūrai, ņemot vērā 2018.gadā grozīto regulējumu (pieņemts Eiropas Elektronisko Sakaru Kodekss un grozīta BEREC regula), no kura izriet papildus funkciju uzticēšana un pienākumu veikšana konkrētajai struktūrai.   |
| Īpašas Latvijas Republikas intereses |
| - |
| **4. Citu ES dalībvalstu viedokļi** |
| Ņemot vērā to, ka abas budžeta lēmējinstitūcijas ir apstiprinājušas savas nostājas par ES BP 2020.gadam un tās ievērojami atšķiras, notikuši vairāki trialogi, lai satuvinātu institūciju pozīcijas un gaidāmajās Samierināšanas sanāksmēs – 4.novembrī un 15.novembrī, vienotos par kopīgu tekstu attiecībā uz BP 2020. Trialogos Padomi pārstāv Somijas prezidentūra (FI PRES).EP nostāja un izdarītie labojumi iepretim Padomes pozīcijai tika skatīti Padomes Budžeta komitejas sanāksmē. Padome 9.oktobra CRPII apstiprināja negatīvas atbildes vēstules projektu EP, kurā informēja, ka neatbalsta EP veiktos grozījumus. 15.oktobra VLP to apstiprināja A daļā un izsūtīja EP. **DV tradicionāli vienbalsīgi atbalstīja to, ka visiem EP labojumiem nevar piekrist**, jo sevišķi, ņemot vērā to, ka EP neievēro DFS regulā noteiktos saistību apropriāciju maksimālos apjomus. FI PRES ir dots mandāts trialogos stingri pieturēties pie Padomes apstiprinātās pozīcijas.FR, SK, SE, IE, BE, DE, AT, UK lūdz **EK** sagatavot un rakstiski iesniegt detalizētu metodoloģiju, kā aprēķina, cik kura programma sniedz ieguldījumu klimata mērķa sasniegšanai.  |
| **5. ES institūciju viedokļi** |
| **EK** 29.oktobrī ir izplatījusi izpildes vēstuli[[10]](#footnote-10), kurā uzskata, ka tās piedāvājums, iekļaujot rudenī nopublicēto grozījumu vēstuli/ AL, ir labs pamats, uz kura bāzes apstiprināt nākamā gada ES BP. Priekšlikums ir līdzsvarots un tajā ir iekļautas visas aktualitātes, kā arī ņemtas vērā aktuālās vajadzības. **EK** ir sagatavojusi informāciju par **EP** un **Padomes** iesniegtajiem priekšlikumiem 2020.gada ES budžetam (DB2020) un **EK** viedokli par šiem priekšlikumiem. **EK** cer, ka šī analīze palīdzēs Samierināšanas komitejas darbam.BP ir plānotas SA 168.3 miljardi EUR (kas ir + 1,3% salīdzinot ar 2019 budžetu) un MA 153,6 miljardi EUR (+ 3,5%). **EK** uzsver, ka 21% no tā ir tieši paredzēts klimata jautājumiem (20% mērķis DFS ir pārsniegts), kas nozīmē, ka 2020.gadā turpināsies iesāktie klimata projekti un tas būs labs atspēriena punkts nākamajam DFS. EK komentāri par EP un Padomes priekšlikumiem, kurus vajadzētu pārrunāt budžeta sarunās:1. H1a Padome iesaka samazināt SA par 747 milj. EUR, bet EP rosina palielināt par 1,6 miljardiem EUR. EK piedāvājums ir par 1,3 miljardiem EUR lielāks par 2019.gadu, kurā ir 474 milj. EUR neiezīmētā rezerve. To varētu izmantot klimata jautājumu risināšanai un pārejai no esošā uz nākamo DFS.
2. Atvērtais jautājums ir Finanšu regulas[[11]](#footnote-11) 15.3.panta piemērošana (atcelto saistību atkārtota izmantošana tikai pētniecības projektiem). Padome iebilst pret to, bet EP ierosina pilnībā izlietot atceltās saistības (281 milj. EUR). Komisija ierosina izlietot tikai daļu - 72 milj. EUR, Eiropas Inovācijas padomei.
3. H1b – EP rosina palielināt par 363 milj. EUR JNI/ YEI, kam tagad EK ir paredzējusi 117 milj. EUR. Padome rosina to samazināt līdz nullei. EK uzskata, ka piedāvātais apjoms ir pietiekams, ņemot vērā programmas ieviešanas progresu.
4. Rezerves un īpašie instrumenti – EP ierosina palielināt izdevumus virs SA griestiem, paredzot intensīvu īpašo instrumentu izmantošanu un krasi samazinot rezerves. Padome gluži pretēji ierosina palielināt rezervi par 1,2 miljardiem EUR, salīdzinot ar EK priekšlikumu.

Īpašo instrumentu izmantošana, rezervesBP paredz 1,8 mljrd. EUR rezervi SA visās sadaļās, izņemot H1b un H3. EK iesniegtā grozījumu vēstule/ AL paredz mazliet palielināt SA rezerves H2. Padome paredzējusi rezervi 3 mljrd. EUR apmērā. Iepretim EK un Padomei, EP uzskata, ka rezervēm ir jābūt daudz mazākām (425 milj. EUR), tā vietā uzsvaru liekot uz īpašo instrument izmantošanu.EK uzskata, ka EP priekšlikumu rezultātā tiks izsmelta atlikusī nauda elastības instrumentos un tas radīs nepieciešamību izmantot rezervi ārkārtas gadījumiem (*contingency margin*). EK uzskata, ka Padomes pieeja ir daudz apdomīgāka. EK rekomendē daudz piesardzīgāku pieeju DFS pēdējā gadā, kad varētu palielināties nepieciešamība ātrāk reaģēt uz neparedzamiem apstākļiem (Sīrija, Turcija).Klimata pārmaiņasReaģējot uz EP pieprasījumu pastiprināt klimata finansējumu 2020.gadā, EK informē, ka, ja tiktu apstiprināts EK priekšlikums, tad 21% no ES budžeta 2020.gadā tiktu novirzīts klimata mērķiem. 20% mērķis kopš 2016.gada ir sasniegts vai pat pārsniegts. Kaut arī tas nav pietiekami, lai nokompensētu zemāku rādītāju/ izpildi 2014.-2015.gadā, tomēr ir skaidrs, ka 2020.gada BP nodrošina nozīmīgu devumu klimata pasākumiem, kā arī sniedz labu signālu attiecībā uz nākamā perioda DFS.CEFŅemot vērā gaidāmo projekta gaitu, EK apstiprina, ka CEF enerģētikas atzars spētu absorbēt papildu saistību apropriācijas, it īpaši ar paredzēto Baltijas sinhronizācijas projekta II fāzes finansējumu. Lai nodrošinātu Baltijas valstu energoapgādes drošību, ir jāpabeidz nepieciešamā infrastruktūra, lai sinhronizācija notiktu līdz 2025.gada beigām. Turklāt CEF enerģētikas atzars turpinās atbalstīt elektroenerģijas uzglabāšanu un pārvades līnijas, lai labāk integrētu atjaunojamās enerģijas ražošanu visā Eiropā. Maksājumu apropriācijas, kas saistītas ar papildu saistību apropriācijām, kuras ierosinājis EP, būs vajadzīgas tikai vēlākā posmā, atkarībā no projekta virzības. Tāpēc 2020.gadā nav vajadzīgas papildu maksājumu apropriācijas. |
| **6. Saskaņošana** |
| Visas nozaru ministrijas. |
| Atšķirīgie viedokļi |
| – |
| **7. Saskaņošana ar Saeimas Eiropas lietu komisiju** |
| 13.11.2019 |
| **8. Konsultācijas ar biedrībām un nodibinājumiem, pašvaldību un sociālo partneru organizācijām** |
| Nosūtīts saskaņošanai Latvijas Darba devēju konfederācijai, Nacionālai trīspusējās sadarbības padomei, Latvijas Brīvo arodbiedrību savienībai, Pārresoru koordinācijas centram. |
| Latvijas Republikas nacionālās pozīcijas arhīva numurs Ārlietu ministrijā |  |

Finanšu ministrs J. Reirs

Esenberga

67083948, Antra.Esenberga@fm.gov.lv

1. Deklasificēts saskaņā ar FM 21.12.2021. vēstuli Nr.13.7-13/12/6199 (reģ. Nr. 2021-DOC-3085) [↑](#footnote-ref-1)
2. 2019.gada 29.oktobrī Eiropadome (rakstiskajā procedūrā) lēma par AK izstāšanās termiņa pagarināšanu līdz 2020.gada 31.janvārim, atvēlot ilgāku laiku izstāšanās līguma ratifikācijai, vienlaikus saglabājot AK pilntiesīgas dalībvalsts statusu. Saskaņā ar 2018.gada 25.novembra AK izstāšanās līguma projektu, kurš nav ratificēts, AK tiks uzskatīta par pilntiesīgu dalībvalsti līdz 2020.gada 31.decembrim. Gadījumā, ja AK izstājas bez vienošanās, tā tiks uzskatīta par trešo valsti sākot no izstāšanās dienas. [↑](#footnote-ref-2)
3. Elastības instruments ir ārpusbudžeta instruments, kuru izmanto, lai finansētu skaidri noteiktus izdevumus, ko nav iespējams finansēt, nepārsniedzot daudzgadu finanšu shēmas vienai vai vairākām izdevumu kategorijām noteiktos maksimālos apjomus. Elastības instrumenta maksimālais gada apjoms ir 600 milj. EUR gadā 2011.gada cenās. Sākot ar 2017.gadu elastības instrumenta ikgadējam apjomam jāpievieno ESSF un EGF iepriekšējā gadā neizmantotās summas, kā arī paša elastības instrumenta iepriekšējā gadā neizmantotās summas. Tā rezultātā konkrētajā finanšu gadā elastības instrumentā pieejamais līdzekļu apjoms var būt lielāks. (DFS regulas Nr. 2017/1123 ar kuru groza regulu Nr. 1311/2013 5.punkts). 2020.gadam pieejamā summa Elastības instrumenta ietvaros šobrīd veido aptuveni 919 milj. EUR (tekošajās cenās). [↑](#footnote-ref-3)
4. Vispārējā rezerve saistībām (*Global margin for commitments – GMC)* veidojas no rezervēm, kuras ir atstātas pieejamas līdz DFS noteiktajam maksimālajam apjomam saistību apropriācijās laika posmā no 2014.-2017.g. Tā ir jādara pieejama pārsniedzot DFS noteiktos maksimālos apjomus 2016.-2020.gadam politikas mērķiem, kas saistīti ar izaugsmi un nodarbinātību, īpaši jaunatnes nodarbinātību, migrāciju un drošību. 2020.gadam pieejamā summa GMC ietvaros veido 1 447,1 milj. EUR (tekošajās cenās). [↑](#footnote-ref-4)
5. Eiropas Parlamenta un Padomes regula (ES, Euratom) 2018/1046 (2018.gada 18.jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES)Nr. 1296/2013, (ES)Nr. 1301/2013, (ES)Nr. 1303/2013, (ES)Nr. 1304/2013, (ES)Nr. 1309/2013, (ES)Nr. 1316/2013, (ES)Nr. 223/2014, (ES)Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012. 42.pants – Budžeta grozījumu vēstule. [↑](#footnote-ref-5)
6. Citi īpašie instrumenti ietver Rezervi palīdzībai ārkārtas gadījumos jeb EAR (ar ikgadējo maksimālo apjomu 300 milj. EUR 2011.gada cenās), Eiropas Globalizācijas pielāgošanas fondu jeb EGF (ar ikgadējo maksimālo apjomu 150 milj. EUR 2011.gada cenās) un ES Solidaritātes fondu jeb ESSF (ar ikgadējo maksimālo apjomu 500 milj. EUR 2011.gada cenās). [↑](#footnote-ref-6)
7. Eiropas Parlamenta un Padomes regula (ES, Euratom) 2018/1046 (2018.gada 18.jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES)Nr. 1296/2013, (ES)Nr. 1301/2013, (ES)Nr. 1303/2013, (ES)Nr. 1304/2013, (ES)Nr. 1309/2013, (ES)Nr. 1316/2013, (ES)Nr. 223/2014, (ES)Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012. [↑](#footnote-ref-7)
8. Eiropas Parlamenta un Padomes regula (ES, Euratom) 2018/1046 (2018.gada 18.jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES)Nr. 1296/2013, (ES)Nr. 1301/2013, (ES)Nr. 1303/2013, (ES)Nr. 1304/2013, (ES)Nr. 1309/2013, (ES)Nr. 1316/2013, (ES)Nr. 223/2014, (ES)Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012. [↑](#footnote-ref-8)
9. Eiropas Reģionālās attīstības fonds (ERAF), Eiropas Sociālais fonds (ESF), Kohēzijas fonds (KF) un Jauniešu nodarbinātības iniciatīva [↑](#footnote-ref-9)
10. *WK 12016/2019* *Letter of the executability of amendments adopted by the Council and the European Parliament in their reading of the draft budget for 2020.* [↑](#footnote-ref-10)
11. Eiropas Parlamenta un Padomes regula (ES, Euratom) 2018/1046 (2018.gada 18.jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES)Nr. 1296/2013, (ES)Nr. 1301/2013, (ES)Nr. 1303/2013, (ES)Nr. 1304/2013, (ES)Nr. 1309/2013, (ES)Nr. 1316/2013, (ES)Nr. 223/2014, (ES)Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012. [↑](#footnote-ref-11)